
Socialinės paramos šeimai informacinės sistemos			Vilnius
priežiūros, vystymo ir konsultavimo paslaugų pirkimo


DĖL PIRKIMO SĄLYGŲ
[bookmark: _Hlk203120171]Lietuvos Respublikos socialinės apsaugos ir darbo ministerijos Viešojo pirkimo komisija, vykdanti atvirą konkursą „Socialinės paramos šeimai informacinės sistemos priežiūros, vystymo ir konsultavimo paslaugos“ (pirkimo numeris 4372685), Centrinės viešųjų pirkimų informacinės sistemos (CVP IS) priemonėmis gavo tiekėjo klausimus dėl pirkimo. Teikiame atsakymus. 
[bookmark: _Hlk149053420][bookmark: _Hlk88644970][bookmark: _Hlk178071705][bookmark: _Hlk178229658]1 klausimas. Dėl Pirkimo sąlygų 7 priede ,,Ekonomiškai naudingiausio pasiūlymo vertinimo kriterijai ir vertinimo metodika“ nustatytų vertinimo kriterijų (Tiekėjo už sutarties vykdymą skiriamų kvalifikuotų specialistų patirtį).
[bookmark: _Hlk210055330]a) „Pirmiausiai, kartu su Pirkimo dokumentais pateiktame Sutarties projekte nėra numatyta, kad bus vertinami ir tikrinami pasiūlyme nurodyti kokybiniai kriterijai, už kuriuos skiriami ekonominio naudingumo balai. Pagal sutarties 6.3 punktą, „kokybinių kriterijų įgyvendinimo ir tikrinimo tvarka“ nurodyta -  netaikoma, t. y. pirkėjas iš anksto nenumato, kaip ir kada bus tikrinama, ar tiekėjas tikrai paskyrė nurodytus specialistus, ar jie turi nurodytą patirtį bei tuo pačiu ar atlieka deklaruotą vaidmenį projekte. 
Akivaizdu, kad tokiu būdu susidaro situacija, kad tiekėjas gali gauti aukštą balą, bet realiai neprisiimti įsipareigojimo paskirti tokį specialistą sutarties vykdymui, be kita ko ir pirkėjas neturės teisinių priemonių vertinti ar reikalauti šio įpareigojimo vykdymo.“
Atsakymas:
Pirkimo procedūros vykdymo metu vertinama tiekėjo siūlomų specialistų kvalifikacija ir patirtis (atitiktis nustatytiems vertinimo kriterijams). Sutarties Specialiųjų sąlygų 3 priede pateikiamas paslaugas teikiančių tiekėjo specialistų, kurių kvalifikacija ir patirtis (atitiktis pirkimo sąlygose nustatytiems vertinimo kriterijams) įvertinta pirkimo procedūros metu, sąrašas. Šių specialistų keitimo tvarka nustatyta sutarties Bendrųjų sąlygų 3 dalyje. Už specialistų keitimą, nesilaikant nustatytos tvarkos tiekėjui taikoma 5000 Eur bauda (sutarties Specialiųjų sąlygų 9.4 papunktis).
Sutarties Specialiųjų sąlygų 3 priede nurodyti specialistai privalės pasirašyti konfidencialumo pasižadėjimus ir tik jiems bus suteikta prieiga prie perkančiosios organizacijos sistemų.
Ar tiekėjas paskyrė pasiūlyme nurodytus specialistus, ar jie turi nurodytą patirtį, ar atlieka deklaruotą vaidmenį projekte, perkančioji organizacija patikrins susitikimų metu – Techninėje specifikacijoje (R-7) yra nustatytas reikalavimas „Tiekėjas periodiškai, 2-3 kartus per savaitę, turės organizuoti trumpus (15 minučių) susitikimus (angl. daily standup) su Teikėjo visa komanda ir Perkančiosios organizacijos atstovais.“.

b) „Atsižvelgdami į Jūsų nustatytą T1 ekonominio naudingumo vertinimo kriterijų, kuriame reikalaujama, kad specialistas būtų dalyvavęs būtent informacinės sistemos, skirtos elektroninių socialinių paslaugų teikimui, kūrimo ar modernizavimo projektuose, norėtume pateikti pastabas bei pasiūlymus dėl šio kriterijaus:
1. Reikalavimas, kad vertinami tik tokie projektai, kurie būtų susiję su socialinių paslaugų teikimu, dirbtinai apriboja tiekėjų konkurenciją, nes neatsižvelgiama į tai, kad analogiško sudėtingumo ar net didesnės apimties informacinių sistemų kūrimas kitose srityse (sveikatos apsaugos, švietimo, teisėsaugos, mokesčių administravimo ir kt.) taip pat reikalauja tų pačių kompetencijų.
2. Neatitinka ENPV gairių reikalavimo vertinti tai, už ką perkančioji organizacija yra pasiruošusi mokėti daugiau. Ekonominio naudingumo kriterijus turėtų būti susijęs su realia papildoma verte, kurią perkančioji organizacija gauna. Kriterijus „vykdyti projektai tik socialinių paslaugų srityje“ nėra aiškiai susietas su galutiniu pirkimo tikslu ir neįrodo, kad toks vienas specialistas sukurs didesnę vertę nei specialistai su patirtimi kitose srityse.
3. T1 kriterijus vertina tik skaičių (kiek projektų padaryta) ir tik tam tikroje srityje, tačiau nevertina sprendimo kokybės, funkcionalumo ar poveikio naudotojams. Taigi akivaizdu, kad šis kriterijus neskatina kokybės ar vertės kūrimo, o tiesiog papildomai „premijuoja“ tuos, kurie turėjo daugiau projektų konkrečioje siauroje srityje.“
[bookmark: _Hlk203119492]Atsakymas: 
[bookmark: _Hlk210114316]Ekonomiškai naudingiausio pasiūlymo vertinimo (ENPV) gairės  nedraudžia specialistams kelti reikalavimo turėti patirties labai konkrečioje srityje. ENPV gairėse nurodyta: „Pirkimo dokumentuose gali būti nustatomi KKS kriterijai, kuriais vertinama pirkimo sutarčiai įvykdyti paskirtų darbuotojų organizavimas, kvalifikacija ir patirtis, kai tai daro reikšmingą įtaką pirkimo sutarties įvykdymo kokybei“ (ENPV gairių 30 psl.). 
Perkančiosios organizacijos praktinė patirtis rodo, kad projekto analizės kokybė tiesiogiai priklauso nuo specialistų gebėjimo suprasti socialinių paslaugų sritį ir taikyti šias žinias projektuojant sprendinius. Ankstesniuose projektuose pasitaikė atvejų, kai specialistai neturėjo pakankamos specifinės socialinių paslaugų srities patirties, todėl analizė buvo neišsami, neatsižvelgta į taikymo kontekstą, o tai lėmė sprendinių netikslumus. Šiuos trūkumus reikėjo taisyti vėlesniuose etapuose, kas pareikalavo papildomų laiko ir finansinių resursų.
Dėl šių priežasčių T1 kriterijus, kuriuo vertinama specialistų patirtis socialinių paslaugų srityje, laikytinas tiesiogiai susijusiu su pirkimo tikslu – užtikrinti kokybišką, poreikius atitinkantį sistemos vystymą. Reikalavimas nėra nepagrįstai siauras ar dirbtinai ribojantis konkurenciją. Atvirkščiai – jis yra proporcingas ir skirtas užtikrinti, kad pasiūlymuose būtų numatyti tokie specialistai, kurių ankstesnė veiklos patirtis socialinių paslaugų srityje padės pasiekti didesnę pridėtinę vertę ir mažesnę riziką projekto metu.
Papildomai pažymime, kad pirkimo dokumentuose socialinių paslaugų sritis apibrėžta plačiai – ji apima ne tik socialinės apsaugos paslaugas, bet ir sveikatos apsaugos, švietimo, užimtumo, vaikų ir šeimos gerovės, neįgaliųjų integracijos, pabėgėlių ir migracijos politikos sritis. Tokia apimtis yra pakankamai plati, kad užtikrintų konkurenciją, tačiau kartu išlaikytų aiškų ryšį su pirkimo objektu.

c) Taip pat akcentuotina, kad  nustatytas T2 kriterijus pasiūlymų vertinime taip pat riboja bei neproporcingai įtakoja bendrą pasiūlymo vertinimą:
Kadangi šis kriterijus taip pat sudaro 20 proc. viso vertinimo svorio (Y₃ = 20 balų iš 100), tai reiškia, kad Tiekėjo siūlomo programuotojo įvykdyti 1, 2 ar 3 projektai gali turėti reikšmingą įtaką galutiniam pasiūlymo rezultatui. Pažymime, kad tai nėra proporcinga įprastam specialistų vertinimui — nėra pagrindo manyti, kad 1 papildomas .NET projektas realiai didina viešojo pirkimo naudą 10 tūkst. ar daugiau eurų vertės atžvilgiu (atsižvelgiant į bendrą pirkimo vertę virš 3,3 mln. Eur.“
[bookmark: _Hlk203119563]Atsakymas: 
SPIS sistema sukurta 2006–2008 m. naudojant .NET technologijas ir šiuo metu yra laikytina „legacy“ sistema. Dėl šios priežasties ypač svarbu, kad sutartį vykdantys programuotojai turėtų pakankamą darbo su .NET technologijomis patirtį.
Perkančioji organizacija ankstesnėje praktikoje susidūrė su atvejais, kai tiekėjų pasiūlyti programuotojai neturėjo pakankamos .NET technologijų patirties. Dėl to paslaugos buvo teikiamos su kokybiniais trūkumais, kuriuos vėliau reikėjo taisyti, naudojant papildomus žmogiškuosius išteklius, darbo laiką ir finansinius resursus.
Atsižvelgiant į tai, T2 kriterijus yra tiesiogiai susietas su pirkimo tikslu – užtikrinti kokybišką SPIS sistemos vystymą ir priežiūrą. Kriterijaus svoris (20 proc.) yra proporcingas, nes jis vertina tik vieno specialisto technologinę patirtį, kuri realiai daro įtaką projekto rezultatui. Didelės vertės projektuose (daugiau kaip 3,3 mln. Eur) tokia technologinė kompetencija gali turėti reikšmingą poveikį sutarties įvykdymo kokybei ir vertės kūrimui.
Todėl manome, kad T2 kriterijus yra pagrįstas ir proporcingas, nes patyręs .NET technologijų specialistas gali sukurti didesnę pridėtinę vertę, sumažinti defektų riziką ir užtikrinti efektyvesnį vystymą.

2 klausimas. „Dėl kvalifikacijos atitikimą pagrindžiančių dokumentų.
Pirkimo dokumentų Specialiosiose pirkimo sąlygose  6.1.8 ir 6.1.9 p. nuostatose nurodyta, kad kartu su pasiūlymu turi būti pateikti tiekėjo ir tiekėjo siūlomų specialistų patirties dokumentai (pirkimo sąlygų 11 priedas). Tuo tarpu, kvalifikacijos reikalavimų dalyje (4 priedas) nurodoma, kad dokumentai, pagrindžiantys kvalifikacijos atitikimą, bus pareikalauti tik tuo atveju, jeigu tiekėjas bus pripažintas laimėtoju.
Prašome patikslinti, kada tiksliai turi būti pateikti dokumentai, pagrindžiantys tiekėjo ir jo siūlomų specialistų kvalifikacijos atitikimą – kartu su pasiūlymu, kaip reikalaujama specialiosiose pirkimo sąlygose (6.1.8 ir 6.1.9 p.) ar tik pareikalavus, jeigu tiekėjas bus pripažintas laimėtoju, kaip nurodyta 4 priede?“
Atsakymas:
[bookmark: _Hlk149053705]Paaiškiname, kad kartu su pasiūlymu tiekėjas turi pateikti dokukentus nurodytus Specialisųjų sąlygų 6.1 papunktyje, t. y. ir tiekėjo bei tiekėjo siūlomų specialistų kvalifikaciją ir patirtį patvirtinančius dokuemntus.

3 klausimas. „Dėl konsultavimo paslaugų (P3.4) matavimo vieneto „mėn.“
Pasiūlymo formoje (Priedas 6) numatyta, kad konsultavimo paslaugų (P3.4) matavimo vienetas yra „mėnuo“. Prašytume paaiškinti, kiek darbo valandų ar konsultacijų apimčių apima vienas „mėnuo“ ir ar šis pasirinktas matavimo vienetas iš tiesų yra racionalus bei leidžiantis objektyviai palyginti tiekėjų pasiūlymus?
Manome, kad taip yra sukuriamas akivaizdus neapibrėžtumas dėl apimties – „mėnuo“ nėra aiškus ir pamatuojamas vienetas konsultacinėms paslaugoms. Konsultacijos paprastai matuojamos valandomis ar konkrečiais darbais (užduotimis), todėl „mėnuo“ gali sukelti interpretacijų, kiek realiai paslaugų yra faktiškai suteikta. Praktikoje konsultavimo paslaugos rinkoje paprastai skaičiuojamos pagal valandinį arba dienos įkainį, todėl „mėnuo“ kaip vienetas nėra įprastas ir gali riboti tiekėjų galimybes pateikti konkurencingą pasiūlymą.“ 
[bookmark: _Hlk203119839]Atsakymas.
Techninės specifikacijos R-70 ir R-71 punktuose nurodytas vidutinis skambučių ir užklausų kiekis. Planuojama, kad pagal kuriamus projektus (t. y. esant poreikiui teikti P3.4 paslaugas) galime sulaukti iki 10 proc. naujų užklausų/skambučių, t. y. papildomai apie 150 užklausų/skambučių.
Šios paslaugos, kaip ir kitos, bus perkamos pagal poreikį.

4 klausimas. „Dėl Specialiosiose sutarties sąlygose 6.1. punkto nuostatoje  nurodyto ,,Garantinis terminas“ paaiškinimo.
Sutarties 6.1 punkte nurodyta, kad vystymo paslaugoms yra taikomas 12 mėn. garantinis laikotarpis, kuris skaičiuojamas nuo paslaugų perdavimo–priėmimo akto pasirašymo datos.
Pasiūlymo formoje nurodyta, kad SPIS vystymo paslaugos (P2) matavimo vienetas – valandos. Techninėje specifikacijoje nurodyta, kad darbai bus vykdomi iteracijomis pagal Agile metodiką. Tai reiškia, kad darbai bus priimami etapais ir bus ne vienas Paslaugų perdavimo – priėmimo aktas. 
Prašome patikslinti, kaip bus taikomas 12 mėn. garantinis laikotarpis vystymo paslaugoms (P2): 
a) Ar garantinis laikotarpis skaičiuojamas nuo kiekvieno dalinio perdavimo akto (už kiekvieną etapą/iteraciją atskirai)?
Ar garantinis laikotarpis bus skaičiuojamas tik nuo galutinio visų vystymo paslaugų priėmimo–perdavimo akto?“
b) Kaip ši nuostata dera su tuo, kad pasiūlymo formoje vystymo paslaugų kiekis nurodytas valandomis (33 000 val.), o darbai numatomi vykdyti etapais pagal Agile metodiką?
[bookmark: _Hlk203119944]Atsakymas.
a) Garantinis laikotarpis skaičiuojamas po diegimo į gamybinę aplinką, t. y. nuo diegimo Paslaugų perdavimo – priėmimo akto pasirašymo. Jei kuriamas didelis funkcionalumas, paslauga teikiama iteracijomis ir diegimai po iteracijos paprastai vykdomi tik į testinę aplinką, į gamybinę aplinką dažniausiai diegiamas visas galutinis funkcionalumas.
b) Šių paslaugų teikimo tvarka ir seka aprašyta Techninės specifikacijos R-50 punkte. Detaliau paslaugų teikimo tvarką (vadovaujantis sutarties nuostatomis bei Techninės specifikacijos reikalavimais) bus galima aprašyti Paslaugų teikimo reglamente.

5 klausimas ,,Dėl nurodyto sutarties termino. Pirkimo dokumentuose pateikta informacija: 
Pasiūlymo formoje preliminarūs paslaugų kiekiai apskaičiuoti 36 mėn. laikotarpiui.
CVP IS sistemoje nurodyta, kad sutarties trukmė – 12 mėn.
Sutarties 4.1 p. nuostatoje nurodyta, kad ,,Tiekėjas Paslaugas įsipareigoja suteikti 12 (dvylika) mėnesių nuo Sutarties įsigaliojimo dienos“.
Sutarties 4.2. p. nuostatoje nurodyta kad ,,Paslaugų teikimo terminas gali būti pratęstas 2 (du) kartus po 12 (dvylika) mėnesių pirkimo sutarties Šalių rašytiniu susitarimu, jeigu yra išlikęs poreikis ir esant šiai aplinkybei: Pirkėjas neišpirko maksimalios pirkimui skirtos lėšų sumos“.
Sutarties 11.2 p. nuostatoje nurodyta, kad „Sutarties galiojimo terminas gali būti pratęstas 2 (du) kartus po 12 (dvylika) mėnesių pirkimo sutarties Šalių rašytiniu susitarimu“.
Techninėje specifikacijoje taip pat yra nuostata, kad paslaugų teikimas gali būti pratęstas dar 2 kartus po 12 mėn. (12+12+12), tačiau perkančioji organizacija gali atsisakyti dalies paslaugų paketų „Paslaugų teikimo laikotarpį sudaro 12 mėn., Paslaugų teikimas gali būti pratęstas du kartus 12 mėn. laikotarpiams (12+12+12 mėn.), pratęsiant Paslaugų teikimą nėra taikomi R-2, R-3, R-14 reikalavimai, Paslaugos turi būti pradėtos teikti nuo pirmojo pratęsimo mėnesio.  Pratęsiant Paslaugų teikimą naujam 12 mėn. laikotarpiui, Perkančioji organizacija gali atsisakyti bet kurių P1, P2, P3.1, P3.2, P3.3 ar P3.4 paslaugų paketų, t. y. Paslaugų teikimas gali būti pratęstas visai paslaugų apimčiai arba tik vienam arba dviem paslaugų paketams (pvz. P1+P2 arba tik P1, arba P1+P2 ir P3.1 ir t. t.)“.
Prašome patikslinti, kokiam laikotarpiui tiekėjas turi apskaičiuoti pasiūlymo kainą: ar tik už pradinį 12 mėn. sutarties laikotarpį, ar už visą galimą 36 mėn. laikotarpį (įskaitant ir galimus 2 pratęsimus po 12 mėn.)?“
Atsakymas.
[bookmark: _Hlk210204333]CVP IS formuojant pirkimą sistema prašo nurodyti sutarties trukmę „mėnesiais arba metais, išskyrus pratęsimus“, šio pirkimo atveju tai yra 12 mėn.
Pasiūlymo kainą tiekėjas turi apskaičiuoti taip, kaip nurodyta Pasiūlymo formoje (pirkimo sąlygų 6 priedas), t. y. skaičiuojamas maksimaliai galimam sutarties laikotarpiui – 36 mėn. laikotarpiui. 
_______________
